**Dôležité informácie pre stravníkov**

**Zmena dotácií na stravu v školskom roku 2021/2022**

Dňa 1. augusta 2021 nadobudnú účinnosť právne úpravy zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, ktoré **od 1. septembra 2021 prinášajú nasledovné zmeny v poskytovaní dotácií na stravu:**

\*Ukončenie plošného poskytovania dotácie na stravu detí v ZŠ a poslednom ročníku MŠ,

\*Dotáciu na stravu, teda „stravovanie zadarmo“ už bude možné poskytnúť len pre:

**1) dieťa žijúce v domácnosti, ktorej sa poskytuje pomoc v hmotnej núdzi,**

(potvrdenie vydáva Úrad práce, sociálnych vecí a rodiny)

**2) dieťa žijúce v domácnosti, ktorej príjem je najviac vo výške životného minima,**

(potvrdenie vydáva Úrad práce, sociálnych vecí a rodiny)

**3) dieťa, ktoré navštevuje posledný ročník materskej školy alebo základnú školu a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti podľa osobitného predpisu.**

( zákonný zástupca je povinný vyplniť a predložiť čestné vyhlásenie)

\*Zvýšenie sumy dotácie na stravu na 1,30 eura za každý deň, v ktorom sa dieťa zúčastnilo výchovno-vzdelávacej činnosti v MŠ alebo vyučovania v ZŠ (aj individuálne vzdelávanie) a odobralo stravu.

Vyššie uvedené potvrdenia/čestné vyhlásenie je zákonný zástupca povinný pre uplatnenie nároku na bezplatné stravovanie dieťaťa/žiaka od 01.09.2021 doručiť osobne alebo poštou **v termíne do 10.08.2021.**

Zákonní zástupcovia detí/žiakov, ktorí nemajú nárok na dotáciu budú platiť za stravu a réžiu vo výške podľa platného VZN.

Výklad zákona o dani z príjmov bohužiaľ neumožňuje, aby osobe v prípade straty nároku na zvýšený daňový bonus z dôvodu poskytnutia dotácie na stravu, ostal zachovaný nárok na základný daňový bonus.

V nadväznosti na uvedené si dovoľujeme upozorniť **rodičov s nárokom na zvýšený daňový bonus na tieto skutočnosti s tým, že by malo byť v ich vlastnom záujme, aby uprednostnili uplatnenie si zvýšeného daňového bonusu** namiesto poskytnutia dotácie na stravu, nakoľko v prípade ak sa na dieťa poskytne dotácia na stravu v zmysle § 4 ods. 3 písm. c) zákona o dotáciách, rodičovi dieťaťa vo veku 6 až 15 rokov zanikne nárok na daňový bonus úplne.

# Čestné vyhlásenie o neuplatnení nároku na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s daňovníkom v domácnosti

Ja dolu podpísaný/á \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vyhlasujem, že v období, za ktoré bude na dieťa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poskytovaná dotácia na podporu stravovacích návykov dieťaťa podľa zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, nebude na toto dieťa uplatnený nárok na sumu daňového zvýhodnenia na vyživované dieťa podľa § 52zzj ods. 2 písm. c) zákona č. 595/2003 Z. z. o dani z príjmov v znení neskorších predpisov.

Zároveň vyhlasujem, že beriem na vedomie, že v prípade preukázania nepravdivosti tohto vyhlásenia,

* budem nútený vrátiť všetky finančné prostriedky poskytnuté na toto dieťa ako dotáciu na podporu výchovy k stravovacím návykom dieťaťa,
* môžem byť vystavený trestnému stíhaniu za spáchanie trestného činu podvodu podľa   
  § 221 zákona č. 300/2005 Z. z. Trestný zákon v znení neskorších predpisov.

V ..................................... dňa.............................

..........................................................................................

vlastnoručný podpis fyzickej osoby,

v ktorej starostlivosti je dieťa